Ийготыш шудымо-влаклан Морко посёлкысо социал реабилитаций рӱдерын воспитанникше-шамыч волгыдо Кугече пайрем вашеш «Великая пасха» поделке ончерым эртареныт. Тӱрлӧ материалым кучылтын, ӱдыр-рвезе-влак мераҥым, чывигым, кугече муным, мотор пеледышым ямдыленыт . Нуно пашаштым шӱм-чон йӱлен, уло моштымашыштым пӧлеклен ыштеныт. Кажныже тыршен. Тӱҥжӧ – пырля лийыныт.